Kombinácia výživových doplnkov
Dobrý deň. Chcem sa spýtať, či je možné, resp. či odporúčate zároveň užívanie Dr. Max Collagen Drink a PANGAMIN AKTIV. Mojím zámerom je najmä zlepšiť kvalitu pleti a pokožky, najmä s ohľadom na akné, najmä na chrbte a ramenách. Pozn. Som 8 mesiacov po liečbe Beloretinom.
Dobrý deň,
ďakujeme za Vašu otázku.
Vzhľadom na to, že v obidvoch uvedených prípravkoch sa nachádza kolagén, ich súbežné užívanie Vám neodporúčam. Vhodné je zvoliť iba jeden z uvedených prípravkov, prípadne zvoliť výživový doplnok z rady Pangamin bez jeho obsahu.
Kolagén je základná bielkovina spojivových tkanív. Nachádza sa teda v rôznych častiach tela, ako sú kosti, šľachy, svaly, vlasy, pokožka, nechty atď. Podávanie kolagénu môže byť vo Vašom prípade prínosné, ak však prítomnosť akné pretrváva napriek absolvovanej liečbe Beloretinom, nemusí byť dostačujúce. V takom prípade Vám odporúčam sa obrátiť predovšetkým na lekára. Pozitívny účinok môže mať aj výber vhodnej kozmetiky, s čím Vám môžu poradiť v kozmetickom salóne.
Prajem pekný zvyšok dňa.
S pozdravom
PharmDr. Veronika Kiabová